mercredi 14 février 2018
Eleko ya Karezimo
Mokolo mwa mputulu
***************
Bandeko, lelo tobandi eleko ya Karezimo. Tokozwa elembo ya mputulu mpo ya kolakisa 'te toboyi masumu. Tolingi mpe kolakisa Nzambe 'te toyoki motema mawa mpo ya mabe tosali.
Nzembo: Masumu ma ngai olimbisa , yo Nzambe nta bolamu
Tosambela:
E Mokonzi, osalisa biso tosantisa mokolo mwa lelo, tobanda eleko ya Karezimo malamu. Tolendisa mitema na bomipimi biloko mpo tokoka kobunda etumba na mabe manso.
Litangi lya Yambo: Liloba lya Nzambe lokola profeta Joel akomi (2, 12-13.16-18)
Litangi lya Ibale: Mokanda mwa santu Polo ona bakristu ba Korinti (5,20-6,2)
Nsango elamu lokola santu Mateo akomi (6,1-6.16.18)
Bobenisi Mputulu
Mokonzi Nzambe wa biso, okolimbisaka bato bakomikitisa o miso ma yo mpe bandimi kobongisa mabe basali. Ondima losambo la biso: benisa + basaleli ba yo bakozwa mputulu lelo, mpo 'te batosa mibeko mya Karezimo, bongo mitema mya bango mipetwama; bakoka kosepela Eyenga ya Pasika, mokolo tokokundola nsekwa ya Mwana wa Yo, azali na nkembo elongo na Yo mpe na Elimo santu o bileko binso seko.
Bopakoli mputulu:
- Bongola motema mpe ndima Nsango Elamu ya Kristu
To:
- Ndeko, kanisa 'te ozali mabele mpe okozonga o mabele
Eleko elamu ya Karezimo na bino banso
Aucun commentaire:
Inscription à : Publier les commentaires (Atom)
sag_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn eng_Latn lin_Latn lin_Latn fra_Latn fra_Latn